বসন্ত দেব

বসন্ত দেব (১৯২৯-১৯৯৬) একজন ভারতীয় লেখক, গীতিকার, চিত্রনাট্যকার ও শিক্ষায়তনিক ব্যক্তি ছিলেন। তিনি ১৯৮০-এর দশকে শ্যাম বেনেগল, গোবিন্দ নিহলানি ও মহেশ ভাটদের মত পরিচালকদের সাথে হিন্দি সমান্তরাল চলচ্চিত্রে কাজ করেছেন। ১৯৮৫ সালে সারাংশ চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার এবং পরের বছর উৎসব চলচ্চিত্রের "মন কিউঁ বহকা" গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন।

তিনি মারাঠি ভাষায় নাটক ও কবিতা লিখতেন এবং মারাঠি থেকে হিন্দি ভাষায় অনুবাদক ছিলেন। তার অনূদিত অসংখ্যবার মঞ্চস্থ একটি নাটক হল জাত হি পুচো সাধু কি।

কর্মজীবন
দেব মহেশ ভাটের সারাংশ (১৯৮৪) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। একই বছর গিরিশ কারনাড তার উৎসব চলচ্চিত্রের জন্য সংস্কৃত শব্দ সংবলিত গীতের পরিকল্পনা করেন এবং বসন্ত দেবকে এই চলচ্চিত্রের গান লিখতে বলেন। দেব এই চলচ্চিত্রের জন্য "মন কিউঁ বহকা", "নীলম পে", "মেরা মন বাজা মৃদঙ্গ" ও "সাঁঝ ঢালে গগন তলে" এই চারটি গান লিখেন। প্রথমোক্ত গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন।

শ্যাম বেনেগল ভারত এক খোঁজ (১৯৮৮-৮৯) টেলিভিশন ধারাবাহিকের জন্য বসন্ত দেবকে ঋগ্বেদ-এর সংস্কৃত শ্লোক হিন্দিতে অনুবাদ করতে বলেন। এতে সুর প্রদান করেন বনরাজ ভাটিয়া।

দেব বিজয় তেন্ডুলকরের মারাঠি নাটক পাহিজে জাতিচে-এর হিন্দি ভাষায় জাত হি পুচো সাধু কি নামে অনুবাদ করেন, যা অসংখ্যবার মঞ্চস্থ হয়।

 পুরস্কার ও মনোনয়ন 
 বছর পুরস্কার বিভাগ মনোনীত কর্ম ফলাফল  ১৯৮৫ ৩২তম জাতীয় চলচ্চিত্র পুরস্কার শ্রেষ্ঠ গীত সারাংশ   ১৯৮৬ ৩৩তম ফিল্মফেয়ার পুরস্কার শ্রেষ্ঠ গীতিকার "মন কিউঁ বহকা" (উৎসব)  

 তথ্যসূত্র 

আরও পড়ুন


 বহিঃসংযোগ 


বিষয়শ্রেণী:১৯২৯-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:২০শ শতাব্দীর ভারতীয় চিত্রনাট্যকার
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:ভারতীয় গীতিকার
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:মারাঠি ভাষার লেখক
বিষয়শ্রেণী:মুম্বইয়ের চিত্রনাট্যকার
বিষয়শ্রেণী:হিন্দি ভাষার কবি
বিষয়শ্রেণী:হিন্দি ভাষার গীতিকার
বিষয়শ্রেণী:হিন্দি ভাষার লেখক
বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী
বিষয়শ্রেণী:হিন্দিতে অনুবাদক